Translate the text from Welsh to English.



 
Fel rhan o’i hymateb i atal trosglwyddo’r coronafeirws a diogelu iechyd y cyhoedd, roedd Llywodraeth Cymru eisoes wedi cytuno ar fesurau i atal achosion o droi allan o lety rhent cymdeithasol a llety rhent preifat rhwng 11 Rhagfyr a 11 Ionawr eleni.


Bydd y ddeddfwriaeth a gyflwynwyd heddiw yn estyn y mesurau hyn i ddiogelu rhentwyr yn ystod y pandemig drwy atal troi allan ac eithrio mewn achosion o ymddygiad anghymdeithasol neu drais domestig.  


Dywedodd y Gweinidog Tai a Llywodraeth Leol, Julie James:



> Rydym yn cymryd rhagor o gamau i ddiogelu iechyd y cyhoedd a chefnogi tenantiaid Cymru. Mae hwn yn gyfnod eithriadol o anodd i lawer o bobl. Ni ddylai rhentwyr gael eu gorfodi o’u cartrefi ar adeg pan rydym yn gofyn i bobl aros gartref a phan fydd hi’n anoddach iddynt gael cyngor, cymorth a llety amgen.


Mae’r estyniad yn rhan o becyn ehangach o fesurau a ariennir gan Lywodraeth Cymru i ddiogelu tenantiaid ac iechyd y cyhoedd yn ystod yr argyfwng hwn. Mae’r pecyn hwnnw’n cynnwys:


* Buddsoddi hyd at £50 miliwn er mwyn mynd i’r afael â digartrefedd a chynyddu nifer y cartrefi dros dro a’r cartrefi parhaol;
* Cyhoeddi £40 miliwn arall ar gyfer y Grant Cymorth Tai a £4 miliwn arall ar gyfer y Grant Atal Digartrefedd, y ddau grant yn canolbwyntio ar atal a mynd i’r afael â digartrefedd a darparu’r cymorth sydd ei angen ar bobl yn y gyllideb ddrafft;
* Cynyddu’r cyfnod rhybudd ar gyfer troi allan o dri mis i chwe mis;
* Cyflwyno cynllun Benthyciad Arbed Tenantiaeth llog isel, fforddiadwy newydd a delir yn uniongyrchol i landlordiaid neu asiantaethau ar gyfer tenantiaid sydd mewn ôl\-ddyledion rhent oherwydd Covid\-19; a
* Sefydlu llinell gymorth ar gyfer y sector rhentu preifat, sy’n cael ei rhedeg gan Cyngor ar Bopeth Cymru ac sydd ar gael i denantiaid sy’n cael trafferth gyda rhent, incwm neu fudd\-daliadau tai.


Dywedodd Julie James:



> Mae’r gwaith gan awdurdodau lleol wedi canolbwyntio’n bennaf ar helpu pobl sy’n agored i niwed i gael llety er mwyn iddynt allu defnyddio cyfleusterau golchi dwylo a hylendid, cadw pellter cymdeithasol a hunanynysu os oes ganddynt symptomau. Rydym yn gwybod fod pobl sy’n ddigartref mewn mwy o berygl o ddal y coronafeirws. Un o’r ffyrdd gorau o fynd i’r afael â digartrefedd yw ei atal rhag digwydd yn y lle cyntaf. Mae hwn yn un o nifer o gamau yr ydym yn eu cymryd gan fod llawer o bobl yn wynebu ansicrwydd.
> 
> 
> Eleni rydym yn buddsoddi hyd at £50 miliwn i fynd i’r afael â digartrefedd. Mae hyn yn cynnwys sicrhau nad oes angen i neb gysgu allan, yn ogystal â thrawsnewid gwasanaethau i sicrhau cartrefi parhaol i bobl sydd mewn perygl o fod yn ddigartref.
> 
> 
> Er bod y newidiadau hyn yn cynnig rhagor o ddiogelwch i denantiaid, nid ydynt yn esgus i bobl beidio â thalu eu rhent os ydynt yn gallu gwneud hynny. Nid ydynt chwaith yn esgus i bobl beidio â mynd i’r afael â’u problemau ariannol. Mae’n hanfodol cael sgwrs â landlordiaid yn gynnar i benderfynu ar y ffordd ymlaen, ac mae’n hanfodol cael y cyngor cywir ar ddyledion hefyd.


Bydd estyn y cyfnod rhybudd ar gyfer troi allan i 6 mis hefyd yn parhau i fod mewn grym tan 31 Mawrth 2021\. Bydd y ddau reoliad yn cael eu hadolygu’n rheolaidd a bydd atal troi allan yn ddarostyngedig i bleidlais gadarnhau yn y Senedd.







Translation:


 
The Welsh Government had already agreed measures to suspend evictions, from social and private rented accommodation between December 11 and January 11 this year as part of its response to tackling the spread of Coronavirus and protect public health.


The legislation introduced today will extend these measures to protect renters during the pandemic by preventing evictions except in cases of anti\-social behaviour or domestic violence.  


Housing and Local Government Minister Julie James said:



> We are taking further action to protect public health and support Welsh tenants. This is an extremely difficult time for many people and renters should not be forced out of their homes, at a time when we are asking people to stay at home and when they will have less access to advice, support and alternative accommodation.


The extension is part of a wider package of Welsh Government funded measures to protect tenants and public health during the crisis which include:


* Investing up to £50 million to tackle homelessness and to increase the number of both temporary and permanent homes;
* Announcing an additional £40 million Housing Support Grant and £4 million Homelessness Prevention Grant, both focused on tackling and preventing homelessness and providing the support people need in the draft budget;
* Increased the notice period for evictions from three to six months;
* Introduced a new low interest, affordable Tenancy Saver Loan scheme paid directly to landlords or agents for tenants in rent arrears because of Covid\-19; and
* Established a private rented sector helpline run by Citizen Advice Cymru for tenants struggling with rent, income or housing benefits.


Julie James said:



> Helping vulnerable people into accommodation so they can access handwashing and hygiene facilities, can social distance and self\-isolate if they have symptoms has been the main focus of the work by local authorities. We know that people who are homeless are at a higher risk of contracting coronavirus. One of the best ways of tackling homelessness is to prevent it happening to begin with and this is just one of the steps we are taking as many people face uncertainty.
> 
> 
> This year we are investing up to £50 million to tackle homelessness, which is not simply about ensuring that no\-one need sleep rough, but to transform services to ensure there are permanent homes for people who are at risk of being homeless.
> 
> 
> While these changes offer greater protection to tenants, they are not an excuse for people not to pay their rent if they are able to, and address any financial problems they are experiencing. Having an early conversation with landlords to work out a way forward is vital, as is getting the right debt advice.


The extension of the notice period for evictions to 6 months will also remain in place until 31st March 2021\. Both regulations will be kept under review and the suspension of evictions will be subject to a confirmatory vote in the Senedd.